6. Montážny servis
Poplatok za zameranie na montáž v HORNBACH zakúpeného tovaru je 40,- EUR s DPH do vzdialenosti 20 km od predajne HORNBACH, v ktorej si zákazník zákazku objednal, alebo v ktorej bola zákazka vytvorená. Pri doprave do vzdialenosti nad 20 km sa doprava spoplatňuje v rámci platného cenníka montáží (k dispozícii na oddeleniach, ktoré montáž poskytujú a tiež na oddelení zákazníckeho servisu). Pri zameraní a ocenení montážnych prác subdodávatel'ská montážna firma uvedie všetky potrebné zistenia (napr. rozmery miestnosti, schodov, otvorov, množstvo navrhovaného spot. materiálu atď.) do zameriavacieho protokolu. Všetky ceny montáže v tomto protokole vychádzajú z platných cenníkov montáží HORNBACH (k dispozícii na oddeleniach, ktoré montáž poskytujú a tiež na oddelení zákazníckeho servisu). Ceny montáži v protokole sú uvádzané s DPH a bez cien spotrebného materiálu. Na základe cenovej ponuky v protokole, kde zákazník svojím podpisom súhlasí s cenami a navrhovaným spotrebným materiálom, vystaví HORNBACH zákazku na montáž a aj spotrebný materiál. Po uhradení 100% zálohy za montáž, tovar a spotrebný materiál, bude montáž na zakúpený tovar objednaná. V prípade, že je tovar na objednávku, zákazník je oboznámený s termínom dodania a až po dodaní tovaru je kontaktovaný montážnou firmou o termíne montáže. Montáž je vždy ukončená vyhotovením preberacieho protokolu. Na preberacom protokole zákazník svojím podpisom potvrdzuje, že montáž prebehla v poriadku a bez výhrad resp. zákazník uvedie vady montáže. V prípade, že zameranie prebehne, ale montáž si zákazník neobjedná, bude táto suma 40,- EUR s DPH zaúčtovaná v prospech HORNBACH ako cena za poskytnutú službu . Ak zameranie nie je možné vykonať z dôvodu na strane zákazníka napr., že nie je pripravený podklad pre položenie PVC, laminátovej podlahy, dlažby, nedokončené stavebné práce, bude poplatok 40,- EUR s DPH za zameranie zúčtovaný v prospech HORNBACH. Pre ďalšie zameranie je potrebné tento poplatok za strany zákazníka znova uhradiť.
Tovar nepoužitý, nepoškodený, čistý, spÍňajúci hygienické štandardy, schopný ďalšieho predaja bez toho, aby bola znížená hodnota takéhoto tovaru, kompletný v pôvodnom stave, neporušený, zabalený v pôvodnom originálnom balení vrátane pôvodného príslušenstva , može zákazník vrátiť či vymeniť do 4 týždňov od prevzatia tovaru po predložení originálu pokladničného bloku s nasledujúcimi výnimkami, na ktoré sa možnosť vrátenia nevzťahuje: sezónny tovar, zlacnený tovar, tovar so zvláštnym vyhotovením a tovar vyrobený alebo upravený na mieru alebo podl'a individuálnych požiadaviek zákazníka (napr. tovar zhotovený na požadované špecifické rozmery, tovar rezaný na mieru, koberce na m2, zvláštne objednávky tovaru), tovar uzavretý v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov, rastliny, živé zvieratá, periodické tlače (napr. časopisy), knihy, audiovizuálne nosiče, potraviny, krmivá, farby, laky, nátery a tovary, ktorých akosť, charakteristické znaky, spol'ahlivosť, možu byť nesprávnym skladovaním, prepravou alebo manipuláciou zákazníka narušené, tovary, ktoré podliehajú rýchlej skaze, zníženiu akosti alebo znehodnoteniu, ako aj tovary, ktoré podliehajú prísnym podmienkam a pravidlám skladovania. Vratné palety, ktoré sú účtované ako záloha, može zákazník vrátiť do 6 mesiacov od ich zakúpenia po predložení originálu pokladničného bloku. V prípade tovaru na zvláštnu zákaznícku objednávku s individuálne stanovenými cenami, je možné vrátenie uskutočniť len za podmienky, že vrátenie tovaru bude pre HORNBACH odsúhlasené dodávatel'om tohto tovaru. V prípade tohto tovaru je HORNBACH oprávnený z vrátenej kúpnej ceny započítať si náklady na dopravu tovaru späť dodávatel'ovi. Výšku týchto nákladov je HORNBACH povinný oznámiť zákazníkovi pri vrátení tovaru. Reklamáciu vád zakúpeného tovaru spotrebitel'mi upravuje Reklamačný poriadok spoločnosti HORNBACH (k dispozícii na reklamačnom oddelení HORNBACH).